OpenLLM-France/wikimedia huggingface dataset:
# Sentinelera

Sentinelera Indiako Ipar Sentinel uharteko sentineldar aborigenek hitz egiten duten sailkatu gabeko hizkuntza ezezagunari eman zaion behin-behineko izena da. Oso gutxi ezagutzen da sentineldarrei eta euren hizkuntzari buruz; izan ere, bere oldez gainerako mundutik erabat bakarturik bizi dira eta uhartea pertsona arrotzengandik babesten dute.
Sentinelera galzorian dagoen hizkuntzatzat hartzen da uharteko biztanle kopuru apala dela eta.

## Sailkapena

Uste da uhartetarrek hizkuntza bakarra hitz egiten dutela eta hori andamandar hizkuntza familiakoa izan litekeela. Inguruko beste lurraldekin aurkitu diren kultura eta teknologia antzekotasunak oinarri hartuz, jarawa hizkuntzaren ahaidea izan litekeela irizten da. Hala ere, jarawazko hitzak eta keinuak erabiliz sentineldarrekin harremanetan jartzen saiatu ziren bi espediziok huts egin zuten, hauek ez baitzieten hitzik ulertu.

## Ikus gainera

* Sentineldar
* Ipar Sentinel uhartea

## Erreferentziak

* ↑ Elgeta, Jon. (2019-01-05). «Erreportajea: Indian isolaturik» Gara (Noiz kontsultatua: 2019-02-07).
* ↑ (Ingelesez) Moseley, Christopher. (2010). Atlas of the World’s Languages in Danger. (3. argitaraldia) Paris ISBN 9789231040962..
* ↑ Enumeration of Primitive Tribes in A&N Islands: A Challenge. jatorrizkotik artxibatua (artxibatze data: 2014-12-11) (Noiz kontsultatua: 2019-02-07).

## Kanpo estekak

* Datuak: Q568377
# Schkopau

Schkopau Alemaniako udalerri bat da, Saxonia-Anhalt estatuan. Azken zentsuaren arabera 10.989 biztanle zituen, 99,74 kilometro koadroko azaleran.

## Kanpo estekak

* Datuak: Q526388
* Multimedia: Schkopau / Q526388
# Schkeuditz

Schkeuditz Alemaniako hiri-udalerri bat da, Saxonia estatuan. Azken zentsuaren arabera 19.189 biztanle zituen, 81,47 kilometro koadroko azaleran.

## Kanpo estekak

* Datuak: Q12058
* Multimedia: Schkeuditz / Q12058
# Schladen-Werla

Schladen-Werla Alemaniako udalerria da. Saxonia Beherea estatuan kokatuta dago, [[Wolfenbüttel barrutia|Wolfenbüttel]] barrutian. 2014an 8.869 biztanle zituen 73,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q1462109
* Multimedia: Schladen-Werla / Q1462109
# Schlager

Schlager bezala musika herrikoi mota bat ezagutzen da. Bere jatorria Alemanian du 1950eko hamarkadan, eta oso ohikoa da Europako toki askotan, nagusi bereziki iparraldean, Eskandinavian, Alemanian eta Baltikoko herrialdeetan delarik, eta entzute txikiagoarekin Frantzian eta Herbehereetan. Kantuak balada goxoak izan daitezke, melodia sinple eta itsaskordunak. Kantuen gaietan maitasuna, sentimenduak eta malenkonia dira nagusi. Iparraldeko aldaerak, batez ere Finlandian eskandinaviar eta eslabiar folkaren elementuak gehitzen ditu.
Schlagerrak indarra Eurovision jaialdian jaialdi hau 1956an sortu zenetik hartu zuen, askotan popago ziren beste estilo batzuengatik aldatua izan zen arren. Gaur egun, Suediak schlager musika adibideak daramatza Eurovision Abesti Lehiaketara, baina bere esentziatik urruntzen duten dance soinuen aldaerekin, honen ondorioz musika estilo honen puristek aldaera berria schlagertzat hartzen ez dutelarik. Eurovision irabazi zuen azken schlagerra 1999ko Eurovision Abesti Lehiaketan izan zen, Charlotte Perrellik kantatu zuen "Tusen Och en Natt" ("Take Me to Your Heaven" ingelesezko moldaeran).
1990eko hamarkadan berriz indarra hartu zuen Alemanian arrakasta handia izan zuten eta oraindik duten kantu ugarirekin. Hamburgon ere 1970eko hamarkadako estetika ere falta ez den schlager jaialdi bat ospatzen da urtero.
Egungo schlagerra sarritan volksmusikarekin nahasten da.

## Schlager artista batzuk

* Bernhard Brink
* Chris Wolff
* Elisabeth Andreassen
* Esther Ofarim
* Helen Sjöholm
* Helene Fischer
* Kikki Danielsson
* Lotta Engberg
* Lys Assia
* Michael Holm
* Roger Whittaker
* Roland Kaiser
* Roy Black
* Udo Jürgens
* Anastasia Prijodko
* Carola Häggkvist
* Charlotte Perrelli

## Kanpo estekak

* Datuak: Q959583
* Multimedia: Schlager / Q959583
# Schladt

Schladt Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 117 biztanle zituen 4,96 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654687
* Multimedia: Schladt / Q654687
# Schlagsdorf

Schlagsdorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.218 biztanle zituen, 20,45 kilometro koadroko azaleran..

## Kanpo estekak

* Datuak: Q638895
* Multimedia: Schlagsdorf / Q638895
# Shane Embury

Shane Embury (Broseley, Shropshire, 1967ko azaroaren 27a - ) musikari britainiarra eta Napalm Death bandaren baxua da.

## Biografia

Shane Embury Shropshiren jaio zen, Erresuma Batuan, 1967ko azaroaren 27an.

## Lana

Shane baxu-jotzailea da Napalm Death bandan eta, aurretik, Abbotoir of Death eta Azagthoth bandetako kide izan zen.
| « | Warhammer izeneko banda osatu nuen 1984an. Bateria jotzen nuen han. 1986an entzun nituenetik, Napalm Death bandan zaletua nintzen. Baxua behar zutela esan zidaten eta nik baietza eman nien. " | » |
Shane proiektu paralelo ugariren parte-hartzailea da:
* Unseen Terror (grindcore), adibidez, Heresy bandaren kideekin batera.
* Blood from the Soul (thrash/hardcore) bandan ere aritu da, Sick of it All bandako kideekin.
* Meathook Seed, Mitch Harris, Napalm bandako gitarra eta Obituary bandako kideekin.
* Malformed Earthborn, Anthrax, Nuclear Assault, Brutal Truth, Stormtroopers of Death eta Crucifist bandetako kide ohia den Dan Lilkerrekin batera.
* Lock Up eta Brujeria (death metal) Fear Factory eta Faith No More bandetako kideekin batera.
* Venomous Concept, Napalm Death bandan lankidea duen Danny Herrera, Brutal Thruth bandako Kevin Sharp eta The Melvins eta Fantômas bandetako Buzzy Osbornerekin batera.
Napalm Death bandako gainerako kideek bezala, Wolverhamptonen bizi da, Erresuma Batuan. Terrorean zaletua da eta zientzia fikzioko filmak eta komikiak gustuko ditu.

## Diskografia
### Napalm Death

* 1987: Scum
* 1988: From Enslavement to Obliteration
* 1990: Harmony Corruption
* 1992: Utopia Banished
* 1994: Fear, Emptiness, Despair
* 1996: Diatribes
* 1997: Inside the Torn Apart
* 1998: Words from the Exit Wound
* 2000: Enemy of the Music Business
* 2002: Order of the Leech
* 2004: Leaders Not Followers: Part 2
* 2005: The Code Is Red...Long Live the Code
* 2006: Smear Campaign
* 2009: Time Waits for No Slave

### Brujeria

* 1993: Matando Güeros
* 1995: Raza Odiada
* 1997: Marijuana EP
* 2000: Brujerizmo
* 2008: Debilador singlea

### Lock Up

* 1999: Pleasures Pave Sewers
* 2002: Hate Breeds Suffering
* 2005: Play Fast or Die - Live in Japan - zuzenean
* 2007: Violent Reprisal - bilduma

### Unseen Terror

* 1987: Human Error

### Meathook Seed

* 1993: Embedded
* 1999: B.I.B.L.E. (Basic Instructions Before Leaving Earth)

### Venomous Concept

* 2004: Retroactive Abortion
* 2008: Poisoned Apple

### Blood for the Soul

* 1994: To Spite the Gland that Breeds

### Anaal Nathrakh

* 2006: Eschaton
* 2007: Hell Is Empty And All The Devils Are Here

### Insidious Disease

* 2010: Shadowcast

## Erreferentziak

* ↑ (Gaztelaniaz)http://www.rockinspain.es/entrevistas/caraacara/shane-embury-napalm-death.html

## Kanpo loturak

* Napalm Death bandaren webgune ofiziala
* Brujeria bandaren webgune ofiziala
* 2011ko elkarrizketa YouTuben
* Shane Embury eta Napalm Death
* Datuak: Q981856
* Multimedia: Shane Embury / Q981856
# Shane Hammink

Shane Hammink (Baton Rouge, Louisiana, 1994ko uztailaren 22a -) estatubatuar saskibaloi jokalaria da, herbeheretar herritartasuna duena. Geert Hamminken semea, eskolta postuan jokatzen du eta egun Bilbao Basket taldean dabil.

## Taldeak

* LSU Tigers basketball (2012-2014)
* Valparaiso Crusaders (2015-2017)
* Bilbao Basket (2017- )
* Datuak: Q31804989
# Shane Lowry

Shane Lowry (Mullingar, 1987ko apirilaren 2a) irlandar golflaria da.
Mullingar ospitalean jaio zen eta Claran hazi, Offaly konderrian. Aita Brendan Lowry futbol gaelikoko jokalaria izan zen. Shanek golfean jokatzen ikasi zuen Esker Hill golf klubean.
Amateur garaian Europako Txapelketa irabazi zuen 2007 eta 2008 urteetan Irlandako taldearekin eta 2009an Irlandako Irekia irabazi zuen.
2009ko maiatzean profesional mailan lehiatzen hasi zen eta 2012ko lehen txapelketa irabazi zuen. 2019an Erresuma Batuko Golf Irekia irabazi zuen eta 2023an Ryder Cupeko txapeldun izan zen Europako taldearekin.
* Datuak: Q2736966
* Multimedia: Shane Lowry (golfer) / Q2736966
# Shandra Martínez

Shandra Martínez (Errenteria, Gipuzkoa, 1977) artista plastikoa eta ilustratzailea da.

## Biografia

Erasmus beka batekin Erromara joan zen, lorratz handia utzi zion hiri hark eta harrezkero askotan bueltatu da gutxienez bi asteko edo hilabeteko egonaldiak egitera; hurbila egiten zaio Italia. Paris ere bai: askotan joan da; asko gustatzen zaion hiria da. Behatzera joaten da bertara, eta handik ekarritakoa transformatzen du gero hemen. Madrilera, berriz, master bat egitera joan zen 2017an. Hogei urte lehenago ere izan zen han.
Prestakuntza artistikoa ikerkuntzaren eta esperimentazioaren bidez garatu du urteetan zehar, pinturaren eta ilustrazioaren (tradizionala eta digitala) artean murgilduz. Urteetan zehar, bere kezka eta proiektu artistikoak beste lanbide batzuekin bateratu ditu, eta horiek eragina izan dute begiradan, denboretan eta erabilitako tekniketan.

## Artista ibilbidea

Arte plastikoetan hasi zenean, olioz pintatzen zuen, eta, beraz, mihisean. Tokiz eta bizitzaz aldatzearekin bat, bere lanerako tokia txikitu egin zen nabarmen, eta mihiseak gorde eta tableta grafikora egin zuen jauzi. Teknika batetik besterako jauzia adierazi nahi zuen hitz joko hori eginez: mihise analogikotik digitalera.

## Ilustratzaile

Ilustratzaile gisa Gunter-en alegiak haurrentzako liburuan parte hartu du, baita kartelen diseinuan eta ilustrazioan.

## Erakusketa

* 2017. Hiru une erakusketa, Donostiako Kutxa Kultur Plazan, Tabakaleran, 2017an
* 2021. Mihise digitala, trazu analogikoa izeneko erakusketa Errenteriako Xenpelar Etxean.

## Erreferentziak

* 1 2 3 Sarriegi, Enekoitz Telleria. ««Halako emakumeak ateratzen zaizkit»» Berria (Noiz kontsultatua: 2021-07-21).
* ↑ «Shandra Martínez» KATAPULTA - Plataforma 2021-06-24 (Noiz kontsultatua: 2021-11-07).
* ↑ «shandra martinez Aloak - Oarsoaldeko Hitza» Oarsoaldeko Hitza (Noiz kontsultatua: 2021-07-21).
* ↑ «Shandra Martinez» KULTUR SHAREA (Noiz kontsultatua: 2021-07-21).
* ↑ «1 Julio 2021» KATAPULTA - Plataforma 2021-06-23 (Noiz kontsultatua: 2021-11-07).
* Datuak: Q108747531
# Shane Baz

Shane Austin Baz,, (Cypress, Texas, 1997ko ekainaren 17a), beisbolean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina lortu zuen Ameriketako Estatu Batuetako taldearekin, Japoniaren atzetik eta Dominikar Errepublikaren aurretik.
Taldea, honako hauek osatzen zuten: Shane Baz, Anthony Carter, Brandon Dickson, Anthony Gose, Edwin Jackson, Scott Kazmir, Nick Martinez, Scott McGough, David Robertson, Joe Ryan, Ryder Ryan, Simeon Woods Richardson, Tim Federowicz, Mark Kolozsvary, Nick Allen, Eddy Alvarez, Triston Casas, Todd Frazier, Jamie Westbrook, Tyler Austin, Eric Filia, Patrick Kivlehan, Jack López eta Bubba Starling-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ Shane Baz olympedia.org (Ingelesez)

## Kanpo estekak

* Datuak: Q30033371
# Shandwick

Shandwick, Eskoziako gaeleraz: Seannduaig, Eskoziako ipar-keialdeko kostaldeko herri bat da, Highland eskualdeko Ross eta Cromarty barrutian.

## Kanpo estekak

* Datuak: Q3778582
* Multimedia: Shandwick / Q3778582
# Shandong probintziaren banaketa administratiboa

Shandong probintzia honako banaketa administratiboek osatzen dute:

## Prefektura mailan

Prefektura mailako 17 banaketa:
* 2 azpiprobintzia mailako hiri

## Konderri mailan

Konderri mailako 140 banaketa:
* Konderri mailako 31 hiri
* 60 konderri
* 49 barruti

## Herri mailan

Herri mailako 1.931 banaketa:
* 115 herri
* 276 herrixka
* herrixka etniko 1
* 460 azpi-barruti

## Ikus, gainera

* Txinaren banaketa administratiboa

## Kanpo estekak

* Datuak: Q2526056
# Solidario (argipena)

Solidario hitzak adiera zenbait ditu:
* solidario edo elkartasunez egiten dena;
* bereziki zuzenbidean, eginbide solidarioa, subjektu zenbaiti dagokien betebeharra, haietako bakoitzaren eskutik oso ososrik eta guztiz bete beharrekoa.
# Solido amorfo

Solido amorfoa (grekotik, a aurrizkia, ukapena, morfo hitza, forma; hitzez hitzeko esanahia formarik gabekoa) egoera solidoan kristalek hartu dezaketen egitura bat da. Material kristalinoek eta semikristalinoek atomoz osatutako hiru dimentsiotako egitura periodiko patroi erregular eta errepikakorrak azaltzen dituzte. Material amorfoek ez dute ordenarik edo egitura kristalinorik, hau da, ez dute orden periodikorik. Adibide batzuk beira eta material plastiko batzuk dira.

## Kanpo estekak

* Datuak: Q103382
* Multimedia: Amorphous matter / Q103382
# Solido (argipena)

Solido hitzak adiera zenbait ditu:
* solidoa, materiaren egoera;
* solido platonikoa, gorputz geometrikoa;
* solidoa, bizantziar txanpona;
* Solido, Frantziako modelismo enpresa.
# Solido esekiak

Solido esekiak uretan koloide gisa edo uraren mugimenduaren ondorioz esekiduran dauden partikula txiki solidoei dagozkie. Esekitako solidoak sedimentazioaren bidez deusezta daitezke, baldin eta haien tamaina edo dentsitatea konparatiboki handia bada edo iragaziz. Uraren kalitatearen eta hondakin-uren edo, oro har, hondakin-uren erresistentziaren adierazle gisa erabiltzen da. Diseinu-parametro garrantzitsua da Hondakin-uren arazteko prozesuetarako.

## Azalpena

Solido esekiak garrantzitsuak dira, poluitzaileak eta patogenoak partikulen gainazalean garraiatzen baitira. Zenbat eta txikiagoa izan partikularen tamaina, orduan eta handiagoa izango da partikula-masa unitateko azalera osoa (gramotan), eta, beraz, handiagoa izango da garraiatuko den karga kutsatzailea.

## Kentzea

Solido esekiak kanporatzeko, sedimentazio- eta/edo ur-iragazkiak erabili ohi dira (normalean, udal-mailan). Ur-hornidura batean esekitako solido gehienak ezabatzean, ur adierazgarria uraren kalitatetik hurbil jartzen da. Ondoren, desinfektatu egin behar da, esekitako solidoen gainerako kantitate txikiarekin lotutako patogeno flotatzaile aske edo patogeno guztiak ez-eraginkorrak direla ziurtatzeko.

## Iragaztearen eraginkortasuna

Oihalezko iragazki sinple bat erabiliz gero (kotoizko sariketa tolestua), asko murrizten da uretan garraiatutako koleraren karga, eta oso pobreek erabiltzeko egokia da. Kasu horretan, desinfekziorako metodo teknologiko egoki bat gehitu daiteke, adibidez, uraren eguzki-desinfekzioa.
Orokortze horren salbuespen garrantzitsu bat lurrazpiko urak artsenikoz kutsatzea da; izan ere, artsenikoa oso kutsatzaile larria da, eta disolbagarria da; beraz, ez da ezabatzen esekitako solidoak kanporatzen direnean. Hori dela eta, oso zaila da ezabatzea, eta ur-iturri alternatibo bat aurkitzea da, askotan, aukerarik errealistena.

## Erreferentziak

* ↑ Grundfos India. .

## Kanpo estekak

* Datuak: Q905309
# Solido (geometria)

Geometrian, solidoa gainazal batek edo batzuek mugatutako espazio-zatia da, hiru dimentsioko irudi geometrikoa sortzen duena (poliedroa, prisma, konoa, zilindroa, esfera, etab.). Kurba lau bat ardatz baten inguruan bira araziz sortutakoa bada, biraketa-solido deritzo.

## Kanpo estekak

* Datuak: Q12267496
# Solido (txanpona)

Bizantziar solidoa 324 eta 337 urteen artean erromatar enperadorea izan zen Konstantino Handiak aureo zaharra ordezteko sortu zuen urrezko txanpon bat izan zen. "Nomisma" eta "bezant" izena ere jasotzen zuen. Bere pisua 4,5 gramokoa da, 22 milimetroko zabalera du eta bere urrearen purutasuna 0,900ekoa da. Bi zatiki ditu. Bata semis deritzona, eta solido erdiko balioa duena. Bestea trientes, solido herena balio duena. Latinez, solidoaren plurala solidii da.
Bizantziar solidoaren sorrerarekin, Konstantino I.ak krisian zegoen Erromatar Inperioaren ekonomia egonkortzea lortu zuen txanpon erreforma bat hasi zuen, inolako zalantzarik gabe lortu zuena, Bizantziar Inperioa edo Ekialdeko Erromatar Inperioko ekonomiaren oinarri bihurtuz. Solidoak valió iraunkor bat mantendu zuen Mendebaldean IX. mendera arte, Ekialdean nazioarteko merkataritzan truke txanpon bezala XI. mendera arte erabili zen bitartean.
Bere ospea bere pisu eta purutasunaren iraunkortasunean oinarritzen zen.
Lehen solidoek (solidii) Konstantino Handiaren aurpegia zeramaten aurpegiaren aldean eta erromatarren erlijio zaharraren alegiaren bat beste aldean, 313an kristautasuna legeztatua izan ondoren greziar gurutze bat edo aingeru bategatik ordeztua izan dena.
Justiniano II.a enperadorearen erregealdian (685-695 eta 705-711), enperadoreen aurpegiak atzealdean jarri ziren, aurrealdea Jesusen irudiarentzat utziz.
Abd al-Malik ibn Marwan omeiatar kalifak bizantziar solidoaren pisu eta purutasun ezaugarri berberak zituen dinar izeneko txanpon bat sortu zuen 691 eta 692 urteen artean, hala Bizantziar Inperioa eta Omeiatar Kaliferriaren artean zegoen gatazka politiko, erlijioso eta militarrak areagotuz. Bi herrialde horien arteko gatazkak jarraitu bazuen ere, kalifak, 697an dinarrak txanpon aren bi aldeetan Koranaren bertsoak jartzea agindu zuen.
Bizantziar solidoaren aurrekari historikoa soilik aureo bezala ezagutzen den solido aureo erromatarra izan zen.
Bizantziar solidoa txanpontzeari Alexios I.a Komneno enperadorearen agintaldian (1081-1118) utzi zitzaion hyperpyron izeneko purutasun handiagoko txanpon bategatik ordeztua izan zelarik.

## Kanpo estekak

* Datuak: Q231455
* Multimedia: Solidus / Q231455
# Skenfrith

Skenfrith, galesez: Ynysgynwraidd, Galesko udalerri txiki bat da, Monmouthshire konderrian.

## Kanpo estekak

* Datuak: Q7534635
* Multimedia: Skenfrith / Q7534635
# Skete

Skete bat, monasterio baten agindupean dagoen eremutar elkarte bat da, euren gurtza modu isolatuan praktikatzea baimentzen zaiena, baina nolabaiteko laguntza eta segurantza emanez.
Skete batek, ohi, amankomuneko gurtza gune bat du (eliza edo kapera) eta etxe txiki batzuk fraide edo lekaide kopuru txikiarentzako.
Kristautasunaren tradizio goiztiarrean, sketeak, bizitza modu monastikoak ziren, mugimendu zenobitikoa (elkarrekin bizi diren fraide edo lekaide elkartea) eta bakarrik bizi diren ermitauen arteko zubi zirelarik. Elizaren hastapenean, aszetismoa garatzen joan zen heinean, ermitau edo anakoreta izan nahi zuten pertsonek, lehenik, skete batetik pasa behar zuten, prestatze aldera.
Skete hitza, jada ez da erabiltzen Mendebaldeko Elizan; hala ere, Kartusiar eta Karmeldarren amankomuneko bizitza ermitaua, Ekialdeko elizen sketeen oso antzerakoa da.

## Ikus, gainera

* Basamortuko Aitak
* Hesikasmo
* Athos Mendia

## Kanpo estekak

* (Ingelesez)Sancti Angeli
* Datuak: Q1693568
* Multimedia: Sketes / Q1693568
# Sketty

Sketty, galesez: Sgeti, Galesko Swansea hiriko komunitate bat da. Gower penintsulan dago. 2011ko erroldaren arabera 14.301 biztanle zituen.

## Kanpo estekak

* Datuak: Q7534773
* Multimedia: Sketty / Q7534773
# Skerray

Skerray, Eskoziako gaeleraz: Sgeirea, Eskoziako herri bat da, Highland eskualdeko Sutherland barrutian.

## Kanpo estekak

* Datuak: Q2359653
* Multimedia: Skerray / Q2359653
# Skewb

Skewb hitza, ingelesezko skew (okertua) eta cube (kuboa) hitzetatik dator. Skewba, Rubiken kuboaren motako buruhausgarri mekaniko bat da, biratu eta posizioz alda daitezkeen atalez osatua.. Tony Durham kazetari ingelesak asmatu zuen, eta Uwe Meffertek merkaturatu, hasiera batean, Pyraminx Cube izenarekin. Douglas Hofstadterrek Skewb hitza asmatu zuen Scientific American aldizkariko artikulu batean, 1982ko uztailean.

## Deskribapena

Rubiken kuboa, bere aurpegiekiko paraleloak diren sei planok moztua dagoen bitartean, skewba, diagonal nagusiekiko perpendikularrak diren lau planoz bakarrik moztua dago. Plano hauetako bakoitzak, kuboa, bi zati berdinetan banatzen du. Errotazio edo mugimendu bat, kuboerdi hauetako edozein, 120 gradu biratzean datza.
Skewba, bi atal motaz osatuta dago: zortzi izkina, horietako bakoitza hiru kolorekoa, eta karratu formako kolore bakarreko sei erdigune. Mugimendu bakoitzak, lau izkina eta hiru erdigune mugitzen ditu.
Skewba, Pyraminx buruhausgarriarekin lotua dago, honek ere, lau errotazio ardatz baititu. Ertzen erdialdeko sei atalak, skewbeko sei erdiko atalekin bat datoz, eta pyraminxeko izkinetako lau atalak, skewbeko lau izkinekin bat datoz.

## Ebazpen bikainenak

Skewba ebazteko egin beharreko bira kopuru gehiena, 11 da. Buruhausgarriaren 3.149.280 posizio ezberdin daude, ordenagailu batek ebazpen egokiena aurkitu ahal izateko adinako kopuru txikia. Taulan, bilaketa horren emaitza laburbiltzen da, p buruhausgarria ebazteko n bira behar dituzten posizio kopurua delarik.

## Antzeko beste buruhausgarri batzuk

* Rubiken kuboa
* Square One
* Megaminx
* Irakaslearen kuboa
* Rubiken mendekua
* Skewb diamantea
* Kuboku
* Dogic
* Pyraminx
* Sakelako kuboa

## Kanpo estekak

* (Gaztelaniaz)Skewb buruhausgarria
* Datuak: Q2462468
* Multimedia: Skewb / Q2462468
# Skepp till Indialand

Skepp till Indialand (euskaraz: «Indiarako Itsasontzia») 1947ko Ingmar Bergman suediar zinema zuzendari eta gidoigileak zuzendu eta idatzitako drama film bat da. Gidoia Martin Söderhjelm idazlearen izenburu berdineko Skepp till India land antzezlanean oinarritua dago. Holger Löwenadler, Anna Lindahl, Birger Malmsten eta Gertrud Fridh aktoreek antzeztu zuten.
1947ko Canneseko Zinemaldian estreinatu zen. Filma honek korista baten, marinela baten eta haren aitaren arteko amodio-gorroto triangelua agertzen du.

## Argumentua

Oharra: Atal honek istorio osoa edo amaiera argitzen du.
Urteak kanpoan igaro ondoren Johannes Blom (Birger Malmsten) etxera itzuli da. Bertan kapitain anker eta alkoholikoa den bere aita (Holger Löwenadler) eta ama (Anna Lindahl) topatuko ditu. Gainera, bere aitaren maitaleaz (Gertrud Fridh) maiteminduko da. Itsu gelditzen den aitak ere gaztea sentitzeko azken aukera ihes egiten ari zaiola sumatuko du, semea lanbidez korista den bere maitaleaz maitemintzen ari baita.

## Aktoreak

* Birger Malmsten – Johannes Blom
* Holger Löwenadler – Kapten Blom
* Anna Lindahl – Alice Blom
* Gertrud Fridh – Sally
* Naemi Briese – Selma
* Hjördis Petterson – Sofi (Hjördis Pettersson bezala)
* Lasse Krantz – Hans
* Jan Molander – Bertil
* Erik Hell – Pekka
* Åke Fridell – Musika eta barietate aretoko nagusia
* Douglas Håge – Aduanako ofiziala (ezabatutako eszena)
* Ami Aaröe – Hondartzako neska gaztea (krediturik gabe)
* Torgny Anderberg – Gizona (krediturik gabe)
* Ingmar Bergman – Azokako kapeladun gizona (krediturik gabe)
* Rolf Bergström – Blomen adiskidea (krediturik gabe)
* Torsten Bergström – Blomen adiskidea (krediturik gabe)
* John W. Björling – Gizon zaharra (krediturik gabe)
* Ingrid Borthen – Kaleko neska (krediturik gabe)
* Gustaf Hiort af Ornäs – Blomen adiskidea (krediturik gabe)
* Svea Holst – Blomen atxiloketa unean dagoen emakumea (krediturik gabe)
* Kiki – Dwarf (krediturik gabe)
* Uno Larsson – Betaurreko eta kapeladun gizon zaharra (krediturik gabe)
* Peter Lindgren – Atzerritar marinela (krediturik gabe)
* Gunnar Nielsen – Hondartzako gizon gaztea (krediturik gabe)
* Charles White – Marinel beltza (krediturik gabe)

## Kanpo estekak

* Skepp till Indialand filmaren iragarkia ikusgai. Youtube.com (Ingelesez)
* Skepp till Indialand filmaren IMDBko fitxa irakurgai (Ingelesez)
* Datuak: Q761987